open-index/open-wikipedia-markdown huggingface dataset:
తాళ్ళూరి రామానుజస్వామి

**తాళ్ళూరి రామానుజస్వామి** 1920 ప్రాంతాలలో ఖమ్మం జిల్లాలో జన్మించాడు. హీరాలాల్ మోరియా, కవిరాజ మూర్తి, దాశరథి కృష్ణమాచార్య, డి.రామలింగం, జమలాపురం కేశవరావు మొదలైన మిత్రుల ప్రభావంతో సాహిత్య, రాజకీయ రంగాలలో పనిచేశాడు. హైదరాబాద్ రాష్ట్ర కాంగ్రెస్ తరఫున సారథి అనే పత్రికను విజయవాడ నుండి స్వీయ సంపాదకత్వంలో నడిపాడు. 
## రచనలు
# సంపెంగ తోట (కథల సంపుటి)
# కొత్తమార్గాలు
# భిక్షిణులు

## మూలాలు
ఆదికేశవ పెరుమాళ్ ఆలయం

**ఆదికేశవ పెరుమాళ్ ఆలయం** భారత దేశంలోని ప్రసిద్ధ వైష్ణవ దివ్యక్షేత్రం.

## విశేషాలు
ఈ క్షేత్రమునకు పరశురామ క్షేత్రమని పేరు. ఈ దివ్య దేశానికి రెండువైపుల రెండు నదులు ప్రవహించుటచే తిరువట్టారు అను పేరు వచ్చింది. తిరువనంతపురం ఇక్కడ కూడా స్వామిని మూడు ద్వారములలో దర్శించాలి. ఇక్కడ సాయంకాల సూర్యకిరణములు స్వామివదనమండలాన్ని సృజిస్తాయి. ఈక్షేత్రమునకు "వళం మీక్క" (మిక్కిలి సంపదగల దివ్యదేశము) అనే పేరు ఉంది. ఈ దివ్యదేశ విషయమై నమ్మాళ్వారు 10 వ శతకమున "అరుళ్ పెరువారడియార్" అను దశకమును రచించాడు. తిరువిరుత్తము మొదలు ఈ దశకము వరకు ఆళ్వార్లు అనుగ్రహించిన ప్రబంధములో స్వామిని పొందుటకై తాను పడిన పాటులను తపనను ప్రదర్శించారు. కానీ ఈ దశకము నుండి ఆళ్వార్లును పొందుటకై సర్వేశ్వరుడు పడుపాట్లను వివరిస్తున్నారు. అనగా ఆశ్రిత పారంగత్వం కీర్తించబడింది. "నమదు విదివగైయే" (మనకు విధించినట్లే యగును) అను స్థలమున వివరించిరి. ఈ పాశురమునకు భగవద్రామానుజుల వారి అర్ధ వివరణ ఇంది.

## సాహిత్యం

శ్లో. శ్రీ వాట్టారు పురే భుజంగ శయన శ్శ్రీరామ తీర్థాంచితే
   త్వష్టాంగాహ్వయ మాదికేశవ విభు ర్వైమాన మాప్త శ్రియమ్‌|
   దేవీం మారతకోన పూర్వలతికాం సంప్రాప్య పశ్చాన్ముఖ:
   స్తుత్య: చంద్ర పరాశరాక్షి విషయో రేజే శఠారేర్మునే:||

### పాశురాలు

పా. అరుళ్ పెఱువారడియార్;తమ్మడియనేఱ్కు;ఆழிయాన్
   అరుళ్ తరువానమై గిన్ఱా;నదు నమదు విదివగైయే;
   ఇరుళ్ తరుమా--లత్తు;ళినిప్పిఱవియాన్ వేణ్డేన్;
   మరుళొழிనీ మడనె--; వాట్టత్తా పడివణజ్గే.

   నణ్ణినమ్‌ నారాయణనై; నామజ్గళ్ పలశొల్లి
   మణ్ణులగిల్ వళమ్మిక్క; వాట్టాత్‌తాన్ వన్దిన్ఱు,
   విణ్ణులగమ్‌ తరువానాయ్; విరైగిన్ఱాన్ విదివగైయే,
   ఎణ్ణినవాఱాగా; విక్కరుమజ్గళెన్నె--
            నమ్మాళ్వార్లు-తిరువాయిమొழி 10-6-1,3

## వివరాలు

## మార్గం
త్రివేండ్రం-నాగర్‌కోయిల్ బస్‌లో "తొడివెట్టి" వద్ద దిగి వేరు బస్‌లో 10 కి.మీ. దూరములో సన్నిధి చేరవచ్చును. వసతులు స్వల్పము.
## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు
పల్లా దుర్గయ్య

**పల్లాదుర్గయ్య** కవి. సాహిత్య పరిశోధకుడు. సాహితీ విమర్శకుడు. ఇతను ఉస్మానియా విశ్వవిద్యాలయం నుండి తెలుగులో ఎం.ఎ. పట్టా పుచ్చుకున్న మొట్టమొదటి వ్యక్తి. ఇతడు 1914, మే 25వ తేదీన వరంగల్లు జిల్లా,హనుమకొండ మండలం, మడికొండ గ్రామంలో పాపయ్య శాస్త్రి, నర్సమ్మలకు నాలుగవ సంతానంగా జన్మించాడు.  గొట్టిముక్కల రాధాకిషన్ రావు ఇతనికి గురువు. ఇతడు 1942లో ఎం.ఎ., 1960లో పి.హెచ్.డి పట్టాపుచ్చుకున్నాడు. 1945 నుండి 1960 వరకు ఉస్మానియా విశ్వవిద్యాలయంలో అధ్యాపకునిగా పనిచేశాడు.

## మొదటి తెలుగు ఎం.ఎ.
ఉస్మానియా యూనివర్సిటిలో మొట్టమొదటి సారిగా 1940లో తెలుగు ఎం.ఎ.తరగతులు ప్రారంభించారు. ఆ ఏడాది ఆ క్లాసులో చేరిన ఏకైక విద్యార్థి పల్లా దుర్గయ్య. ఒక విద్యార్థి, ముగ్గురు అధ్యాపకులు. ఆ అధ్యాపకులు రాయప్రోలు సుబ్బారావు, ఖండవల్లి లక్ష్మీరంజనం, గంటి సేవా రామయ్యలు. ఈ విధంగా పల్లా దుర్గయ్య ఉస్మానియా విశ్వవిద్యాలయపు తెలుగు శాఖకు తొలి విద్యార్థి గౌరవాన్ని పొందాడు.

## రచనలు

# ప్రబంధ వాజ్మయ వికాసము (సిద్ధాంత గ్రంథము)
# గంగిరెద్దు (కావ్యము)
# పాలవెల్లి (ఖండకావ్య సంపుటి)
# పారిజాతాపహరణము
# అల్లసాని పెద్దన (విమర్శ)
# చతుర వచోనిధి (విమర్శ)
# పెద్దన కవితావైభవం (యువభారతి ప్రచురణ)
# మాయరోగం (నాటకం)
# విక్రమార్క చరిత్ర (సంపాదకత్వం - ఆంధ్రప్రదేశ్ సాహిత్య అకాడమీ ప్రచురణ)

## రచనల నుండి ఉదాహరణ
**<big><big>దాగుడుమూతలు</big></big>**

మాగుడువడ్డ యీ భువన మంటప కేళి విహార లోలురై
ఆగక వచ్చి మూగెడి యనంత జగజ్జనముల్ క్రమంబునన్
దాగుడుమూతలాడ, కనుదమ్ములు మూసెడి తల్లి యెవ్వరో?
ఏగెడి వారిలోన దొర లెందరొ? చెల్లని దొంగ లెందరో?

ఏగెడివార లాడుకొని యేగ తదీయ పదాంక ముద్రితా
ధ్వాగమనేప్సులై యెదురుతాకుచు వచ్చు నవీనఖేలకుల్
మూగుదురప్పుడప్పుడె సముద్రతరంగములట్లు, క్రమ్మరన్
వేగమె విచ్చిపోవుదురు ఫేననముద్గత బుద్బుదక్రియన్

ప్రోగులు ప్రోగులై యిసుకపోసిన రాలని వాలకంబునన్ 
మూగిన మూకలో, నొకట ముందుకు వెన్కకు బారు వీరిలో
నాగతు లెందరో యిట ననాగతు లెందరొ, యిందులో నన
భ్యాగతు లెందరో యతిథులై చనుదెంచినవార లేందరో?

అక్కట నేలయీనినటు లంతట వింతగ నిండియుండి, యే
దిక్కున చూడ తామెయయి త్రిమ్మరునట్టి యుపిళ్లపుట్టలై
ఎక్కడనుండి యెక్కడకు నేగుచు యిక్కడి కేగుదెంచిరో
నిక్క మెఱింగి తెల్పు మహనీయులు యీ యిలలోన నెవ్వరో?

ఇక్కడ కూడినట్టి జను లెందరొ ముందర యిందు లేరు, ముం
దిక్కడ నున్నవార లిపు డెందరొ కానగరారు, చిన్నదై
చిక్కుల దుక్కియౌ కడు విచిత్రపు దాగుడుమూతలాటలో
నుక్కిరిబిక్కిరై నిలువనోడుచు నూడనిబాడియుండిరో?

ఆటకు రాకముందు దొర లందరు, మీదట దొంగలైనవా
రోటమి జెంది, కన్నుగవ లొక్కట మూయగబడ్డ పిమ్మటన్
నేటుగ బర్వుచుంద్రు, తమ నేరము లన్యుల నెత్తి రుద్దగా
చాటున నక్కియుండు దొరసంఘము భీతిని నిక్కిచూడగన్

అందరుగూడ తాము దొరలన్న యతార్థము విస్మరించి యీ
వందల వేలమంది, తమవారినె దొంగ లటంచు బల్కుచున్
నిందలు మోపుచున్ తమకు నేటుకువచ్చెడు దమ్ములేక, యి
బ్బందుల గొందిలో సణగి బాధలపాలగుచుందు రక్కటా!

రాత్రులయందు ప్రొద్దుల విరామములేక నిరంతరమ్ము నీ 
సత్రములోపలన్ దిగి వెసన్ జనుటే పరిపాటి యయ్యు, నీ
ధాత్రియు దాగురింతలె, యథార్థమటంచు భ్రమించుటయే 
చిత్రములోని చిత్రము విచిత్రపు దాగుడుమూతలాటలో!

క్రీడావేశము ముమ్మరమ్ముగొన స్వర్గీయస్థితిన్ వీడి, ని
ర్వ్రీడామానసులై పరస్పరజయశ్రీకాములై పోరు యీ
చూడాబద్ధ కిరీటఖేలకుల కిచ్చో వచ్చుచుం బోవుచో
జూడన్ గన్నులుమూయు 'తల్లి' యొకతే సూ! సాక్షియై నిల్చుబో!

(**పాలవెల్లి** ఖండకావ్య సంపుటి నుండి)


## రిఫరెన్సులు

## మూలాలు

వర్గం:తెలంగాణ రచయితలు
వర్గం:1919 జననాలు
వర్గం:1983 మరణాలు
వర్గం:తెలుగు కవులు
వర్గం:ఉస్మానియా విశ్వవిద్యాలయం పూర్వ విద్యార్ధులు
ఆకుపచ్చ

**ఆకుపచ్చ** కాంతి యొక్క ధృగ్గోచర పటంలో నీలము, పసుపుపచ్చ మధ్యలో ఉండే రంగు. 495-570 నానోమీటర్ల తరంగదైర్ఘ్యం కల కాంతి కిరణాలచే ఈ రంగు వెలువడుతుంది. చిత్రకళలో, వర్ణముద్రణలో ఈ రంగును పసుపుపచ్చ, నీలం లేదా పసుపుపచ్చ, సయాన్ రంగులను కలపడం ద్వారా ఆకుపచ్చను సృష్టిస్తారు. టెలివిజన్, కంప్యూటరు తెరలలో ఉపయోగించే ఆర్.జీ.బి వర్ణ అనుక్రమణలో ఇది ఎరుపు, నీలం రంగులతో పాటు ఇది ఒక ప్రాథమిక వర్ణం. ఈ ప్రాథమిక వర్ణాల వివిధ మిశ్రమాలతో ఇతర వర్ణాలను సృష్టించబడతాయి.

తెలుగు భాషలో ఆకుపచ్చను, పసుపు పచ్చను కలిపి పచ్చగా వ్యవహరిస్తారు. సందర్భోచితంగా అది పీతవర్ణాన్ని సూచిస్తుందో, హరితవర్ణాన్ని సూచిస్తుందో శ్రోతలు గుర్తిస్తారు. ఈ ఆయోమయాన్ని పోగొట్టడానికి ఆకుపచ్చ, పసుపుపచ్చ అని వ్యవహరించడం జరుగుతుంది.

వర్గం:రంగులు
మాహం అంగా

అంగా (1562 లో మరణించింది) మొఘల్ చక్రవర్తి అక్బరు ప్రధాన నర్సు. 1560 నుండి 1562 వరకు అత్యంత చురుకైన ప్రతిష్టాత్మకమైన మహిళగా ఆమె యువ చక్రవర్తికి రాజకీయ సలహాదారుగా మొఘలు సామ్రాజ్యం వాస్తవిక ప్రతినిధిగా ఉన్నది.

## జీవిత చరిత్ర
1556 లో మొఘల్ చక్రవర్తి 13 సంవత్సరాల వయస్సులో అక్బర్ యొక్క ప్రధాన నర్సుగా మహమ్ అంగా ఉంది. ఆమె కుమారుడు అధం ఖాన్. అక్బరు పెంపుడు సోదరుడు దాదాపుగా ఇంపీరియల్ కుటుంబానికి చెందినవాడు. మహం అంగా చురుకైన ప్రతిష్టాత్మక చాలా అధికంగా గృహ, హారెట్ బాధ్యతలు వహిస్తూ అధికారం హోదా అనుభవిస్తూ ఆమె కుమారునికి అదే హోదా ఉండేలా ప్రత్నించింది. 1560 లో అప్పటికి 17 సంవత్సరాలు ఉన్నాయి కనుక సంరక్షకుడు ఇక అసరరం లేదని చెప్పి వారు ఇద్దరు వ్యూహంతో అక్బరు ప్రతినిధి, సంరక్షకుడు బైరం ఖాన్ వెంటరాకుండా భారత దేశానికి వచ్చేలా ఒప్పించారు. అక్బరు  ప్రతినిధిని బైరం ఖానును పదవి నుండి తొలగించి మక్కా యాత్రికు పంపించి భారతదేశానికి వచ్చాడు. కొన్ని నెలల తర్వాత బైరం ఒక ఆఫ్ఘన్ చేతిలో హత్యకు గురయ్యాడు. తరువాత ఆయన అధికారం మహం అంగాలకు బదిలీ చేయబడింది. అయినప్పటికీ 1561 లో ఆమె అధికారం క్షీణిస్తుంది. అయితే అక్బరు తన ఆధిపత్యం వెలుపల ఉన్న అతగా ఖానును తన కొత్త ముఖ్యమంత్రిగా నియమించారు.

## మరణం
1562 మేలో అతగా ఖాన్ హత్యకు ప్తతిస్పందనగా యువ చక్రవర్తి అక్బరు చేతిలో ఆధం ఖాన్ హింసాత్మకంగా చంపబడ్డాడు. ఇది ఆమెను తీవ్రంగా ప్రభావితం చేసింది. అక్బరు ఆమెకు ఈ వార్తను చేరవేసినప్పుడు " నీవు బాగా చేసావు " అని సమాధానం ఇచ్చింది. తరువాత ఆమె త్వరగానే మరణించింది.

అక్బరు ఆమె సమాధి, ఆమె కుమారుడు ఆధం ఖాన్ సమాధి ఒకటిగా నిర్మించాడు. నిర్మాణంలో చక్కనైనదిగా ప్రసిద్ది చెందిన ఇది మెహ్రౌలి లోని కుతుబ్ మినార్కు ఉత్తరాన ఉంది.

## ఖైరుళు మనజిలు
క్రీ.పూ.1561 లో మొఘలు వాస్తుకళలో ఖైల్యుల్ మనాజిల్ నిర్మించబడింది. ఇది తరువాత మదర్సాగా పనిచేసింది. ఇది ప్రస్తుత మౌంట్రా రోడ్డు  తూర్పున పురాణ ఖిల్లా, షేర్ షా గేటుకు ఎదురుగా ఉంటుంది.

నిజాముద్దీన్ దర్గాకు వెనక్కి తిరిగి వెళ్లి తిరిగి వచ్చే సమయంలో మహం అంగా దాసుడు అక్బరును చంపడానికి ప్రయత్నించాడు. దాసుడు వేసిన బాణం అక్బరు వెంట ఉన్న సైనికుడిని గాయపరచింది. అది సైనికుడిని గాయపరిచినప్పటికీ అది తీవ్రగాయం కాదు.

## ప్రబల సంస్కృతిలో
* ఇలా అరున్ చిత్రించిన బాలివుడ్ చిత్రం " జోదా అక్బరు " (2008) లో మహం అంగా క్రూరురాలుగా చిత్రించబడింది.
* జీ టి.వి. ఊహాజనిత నాటకం " జోదా అక్బరు " నాటకంలో ఊహాజనిత మహం అంగా పాత్ర సృష్టించబడింది.
* సోనీ టీ.వి. చారిత్రక నాటకం " భారతీయ వీరపుత్రుడు మహారాణా ప్రతాప్ " లో మహం అంగా పాత్ర చిత్రించబడింది.

## మూలాలు

## అదనపు అధ్యయనం
* *Mughal Architecture of Delhi : A Study of Mosques and Tombs* (1556-1627 A.D.), by Praduman K. Sharma, Sundeep, 2001, . *Chapter 4*.
* B.V. Bhavan 'The Mughal Empire' (Bombay 1974) *The Cambridge History of India* v.4 Abu'l Fazl 'Akbarnama' Badauni.
సుజాత (పత్రిక)

**సుజాత** సచిత్ర సారస్వత మాసపత్రిక తొలి సంచిక 1927 జనవరిలో వెలువడింది. హైదరాబాదు నుండి పసుమాల నృసింహశర్మ సంపాదకత్వంలో ఈ పత్రిక వెలువడింది. మాడపాటి హనుమంతరావు, సురవరం ప్రతాపరెడ్డి ప్రభృతులు ఈ పత్రిక నిర్వహణలో పాటుపడినారు. “త్రివర్ణ చిత్రములు, వాజ్మయ విషయిక విమర్శనలు, మహాకవుల జీవితములు, మనోరంజకములగు కథలు, నాటకములు, హృదయానందకరములగు పద్యములు, శాస్త్రీయ పరిశోధనా వృత్తాంతములు, ఆంధ్రదేశమునకు సంబంధించిన అముద్రిత శాసనములు, ఉత్కృష్ట ఆంధ్రేతర రచనల అనువాదములు, ముఖ్యముగా మహారాష్ట్ర, హిందీ, ఉర్దూ, ఫారసీ కవిత్వ విశేషణములు మున్నగునవి పేరుబడసిన పండితులచే వ్రాయింపబడి, ఉత్తమరీతిన ముద్రింపబడి ప్రకటింపబడును” అని ఈ పత్రిక ప్రకటించుకుంది. “ఈ **సుజాత**యు ఆంధ్రులయాడుబిడ్డగా ‘తెలంగాణ’మందు పుట్టినది. ‘సుజాత’ అన్వర్థయై సోదరాంధ్రుల కీర్తిభాగ్యములకు పెంపు తెచ్చునని విశ్వసించుచున్నాము.యుగాంతరముల నుండి ప్రవహించుచున్న ఆంధ్రసభ్యత భిన్న భిన్న నాగరకతల తోడునీడలలో మెలగి నేటికందిన విలక్షణ జీవితము ప్రదర్శించుటయే **సుజాత** యొక్క ప్రధాన సుభాషితము” అని మొదటి సంచికలోని స్వవిషయములో సంపాదకుడు తెలిపినాడు. ఈ పత్రిక 1940వరకు అత్యున్నత ప్రమాణాలతో నడిచింది. సురవరం ప్రతాపరెడ్డి, మల్లాది రామకృష్ణశాస్త్రి, గుడిపాటి వెంకటచలం, భాస్కర రామచంద్రరావు, బూర్గుల రామకృష్ణారావు,శేషాద్రి రమణ కవులు, ఉమర్ అలీషా,మాడపాటి హనుమంతరావు, సిరిగురి జయరావు, ఒద్దిరాజు సోదరులు మొదలైన వారి రచనలు ఈ పత్రికలో కనిపిస్తాయి. ప్రాచీనార్యులలో వర్ణ వ్యవస్థ(వ్యాసము), చండ భార్గవము(నాటిక), అదృశ్యశక్తి (కథ), నటి (కథ), ప్రేమపూజ(కథ), జరిగిన కథ(కథ),లండన్ విద్యార్థి(కథ),రక్తమూల్యము (కథ), ఆదిలక్ష్మి(కథ), విపరీత సాహసము (కథ) మొదలైన రచనలు ఈ పత్రికలో ప్రకటించబడ్డాయి. 

తిరిగి ఈ పత్రిక వికృతి నామ సంవత్సరం శ్రావణ మాసానికి సరియైన 1950, ఆగస్టు నెలలో గడియారం రామకృష్ణశర్మ సంపాదకత్వంలో పునరుద్ధరింపబడి మూడు సంవత్సరాలు నడిచింది. రెండవసారి ప్రారంభమైన ఈ పత్రిక తొలి(?) సంచికలో సంపాదకుడు ఈ విధంగా **నివేదనము** చేశాడు.“నాటి ‘సుజాత’ పోకడలు ఆదర్శనీయములు. ఆ గౌరవము చేతనే ఆ పేరును గ్రహించితిమి. ఆ స్థాయిని అందుకొనగలిగినచో కృతార్థులమయ్యెదము. సంస్కృతి ప్రచారము, ఆంధ్రుల అభ్యుదయ వికాసములే మా పరమ లక్ష్యములు.సాహిత్యము, చరిత్ర, విజ్ఞానములకు సంబంధించిన రచనలకు ప్రాధాన్యత ఒసగబడును. సరళములై, సుబోధకములై ఉన్న ఉత్తమ రచనలకు స్వాగతము పల్కెదము”

1950లో పునఃప్రారంభమైన పత్రికలో అంబటిపూడి వెంకటరత్నం, అనుముల సుబ్రహ్మణ్యశాస్త్రి, పొట్లపల్లి రామారావు, పల్లా దుర్గయ్య, దూపాటి వెంకట రమణాచార్యులు, గిడుతూరి సూర్యం, ఆదిరాజు వీరభద్రరావు, గడియారం వెంకటశేషశాస్త్రి, మల్లంపల్లి సోమశేఖరశర్మ, బిరుదురాజు రామరాజు, చొల్లేటి నృసింహశర్మ, వేలూరి శివరామశాస్త్రి, కోదాటి నారాయణరావు, కాళోజీ నారాయణరావు, వానమామలై వరదాచార్యులు, నందగిరి ఇందిరాదేవి, పైడిమర్రి వెంకటసుబ్బారావు, పుట్టపర్తి నారాయణాచార్యులు, తల్లావఝుల శివశంకరస్వామి, దాశరథి కృష్ణమాచార్య, పర్చా వెంకటేశ్వరరావు, దేవులపల్లి రామానుజరావు తదితరుల రచనలు ప్రచురింపబడ్డాయి.

వర్గం:1927 పత్రికలు
వర్గం:హైదరాబాదు నుండి ప్రచురితమైన తెలుగు పత్రికలు
వర్గం:20 వ శతాబ్దపు తెలుగు పత్రికలు
వర్గం:మూతబడి తిరిగి మొదలైన తెలుగు పత్రికలు
వర్గం:మూతబడిన తెలుగు పత్రికలు
నల్లమల గిరిప్రసాద్

**నల్లమల గిరిప్రసాద్** సాయుధ తెలంగాణ పోరాటయోధుడు.

## కుటుంబం
నల్లమల ప్రసాద్ ఖమ్మం జిల్లా, మధిరమండలం, తొండల గోపవరం గ్రామంలో ఏప్రిల్ 6, 1931లో జన్మించాడు. ఇతని తండ్రిపేరు నల్లమల రామయ్య. ఇతని భార్య పేరు ఎన్.కమలాదేవి. ఇతనికి ఒక కుమారుడు, ఇద్దరు కుమార్తెలు ఉన్నారు.

## ఉద్యమ జీవితం
ఇతడు మద్రాస్‌ కళాశాలలో చదువుతున్న రోజుల్లో ఆంధ్రా మహాసభ సాగిస్తున్న కార్యకలాపాలపట్ల ఆకర్శితులయ్యాడు. 1947లో చదువుకు స్వస్తిచెప్పి ఆంధ్రా మహాసభలోను, తర్వాత కమ్యూనిస్టుపార్టీలోను చేరాడు. నిజాం రాక్షస రజాకారుల మూకలు గ్రామాలపై పడి బీభత్సకాండ జరుపుతుండగా ప్రజలు తిరబడి సాయుధపోరాటానికి పిలుపునిచ్చినపుడు తుపాకి చేతబట్టి సాయుధుడయ్యాడు. సింగరేణి కాలరీస్‌ వర్కర్స్‌ యూనియన్‌ నాయకుడు శేషగిరిరావును కాల్చి చంపినపుడు గిరిని తన పేరు ముందుంచుకుని నల్లమల ప్రసాద్‌, నల్లమల గిరిప్రసాద్‌గా మారి గిరి దళాన్ని ముుందుకు నడిపాడు. సాయుధ పోరాటం అనంతరం ఐదు సంవత్సరాల అజ్ఞాత జీవితం గడిపాడు. 1953లో అప్పటి ప్రభుత్వం గిరిప్రసాద్‌పై అనేక కేసులు నమోదుచేసి జైలుకు పంపింది. ఆ కేసులలో ఏదీ రుజువు కాలేదు.

## రాజకీయ జీవితం
ఇతడు 1953లో ఉద్యమ కమ్యూనిస్టు పార్టీ ఖమ్మం జిల్లా కార్యదర్శిగా ఎన్నికై ఏకదాటిగా 11 సంవత్సరాలపాటు పనిచేశాడు. 1962లో ఖమ్మం నుండి శాసన సభ్యునిగా ఎన్నికయ్యాడు. కమ్యూనిస్టు పార్టీ చీలిక సమయంలో సిపిఐ చూపి సిపిఐ బలమైన రాజకీయ శక్తిగా ఎదిగేందుకు విశేష కృషిచేశాడు. ఇతడు 1978లో సిపిఐ రాష్ట్ర కార్యదర్శిగా ఎన్నికై 1991 వరకు పనిచేశాడు. విశాలాంధ్ర విజ్ఞానసమితి అధ్యక్షునిగా, 1992నుంచి రాజ్యసభ సభ్యుడుగా పనిచేశాడు. 1992లో సి.పి.ఐ. జాతీయ కార్యదర్శిగా, 1996లో ఉపప్రధాన కార్యదర్శిగా ఎన్నికయ్యాడు. స్వాతంత్ర్య సమరయోధుల స్క్రీనింగ్‌కమిటీ చైర్మన్‌గా పనిచేశాడు. కమ్యూనిస్టు సిద్ధాంతాలకు జీవితాంతం కట్టుబడిన నల్లమల గిరిప్రసాద్ 1997, మే 24 న తుదిశ్వాస విడిచాడు.

## మూలాలు

వర్గం:ఖమ్మం జిల్లా రాజకీయ నాయకులు
వర్గం:ఖమ్మం జిల్లా (సంయుక్త ఆంధ్రప్రదేశ్) కు చెందిన రాజ్యసభ సభ్యులు
వర్గం:1931 జననాలు
వర్గం:1997 మరణాలు
వర్గం:కమ్యూనిస్టు నాయకులు
వర్గం:ఖమ్మం జిల్లా నుండి ఎన్నికైన ఆంధ్రప్రదేశ్ శాసన సభ్యులు
1991 గోదావరి పుష్కరాలు

## పుష్కరాల నిర్వాహక కమిటీ
* నేదురుమల్లి జనార్థన్ రెడ్డి (ఆంధ్రప్రదేశ్ ముఖ్యమంత్రి)
* సంగీత వెంకటరెడ్డి (పశుగణాభివ్రుధ్ది శాఖ మంత్రి)
* పంతం పద్మనాభం (దేవాదాయ శాఖ మంత్రి)
* రణదీప్ సుదాన్ ( తూగో జిల్లా కలెక్టర్, పుష్కర కమిటీ చైర్మన్)
* బాబూరావు (పుష్కరాల ప్రత్యేకాధికారి)
* పి. కృష్ణయ్య ( పుష్కరాల పర్యవేక్షణాధికారి)
* కె.ఎస్.ఆర్. మూర్తి (రెవెన్యూ శాఖ ప్రిన్సిపల్ కార్యదర్శి)
* భరత్ భూషణ్ ( రైల్వే స్పెషలాఫీసర్)
* సి.ఎన్. గోపీనాథ్ రెడ్డి (ఎస్పీ, తూగో జిల్లా)
* ఎ.సి.వై. రెడ్డి (శాసన సభ్యులు, రాజమండ్రి)
* జక్కంపూడి రామ్మోహన్ రావు (శాసన సభ్యులు, కడియం)
* చల్లా అప్పారావు ( మునిసిపల్ చైర్మన్)
* కె. వెంకటరెడ్డి ( మునిసిపల్ కమిషనర్)
* టి.ఎ. త్రిపాఠి ( ఏఎస్పీ, రాజమండ్రి)

 
1979 పుష్కరాల్లో వచ్చిన స్పందన, ప్రజల్లో వచ్చిన గుర్తింపుని చూసి రెండవసారి అనగా 1991లో కూడా ధార్మిక సేవలు అందించడానికి టి.టి.డి. ముందుకువచ్చింది. మున్సిపల్ ఆఫీసులో జిల్లాస్థాయిలో జరిగిన పుష్కర ఏర్పాట్ల విస్తృతస్థాయి సమావేశానికి టి.టి.డి తరపున డా. రావుల సూర్యనారాయణమూర్తి గారు హాజరయ్యారు. ఈ సమావేశంలో అప్పటి జిల్లా కలెక్టర్ రఫదీస్ సూడాన్, జాయింట్ కలెక్టర్ ఉమామహేశ్వరరావు, రెవెన్యూ కార్యదర్శి కె.ఎస్.ఆర్. మూర్తి, పుష్కరాల ప్రత్యేక అధికారిగా కృష్ణయ్య పాల్గొన్నారు.

సుబ్రహ్మణ్య మైదానాన్ని కేంద్ర ప్రభుత్వం ఆధీనంలోని సమాచార ప్రచారశాఖకు స్టాల్స్ పెట్టుకోవడానికి కేటాయించారు. టి.టి.డి. ధార్మిక సేవలకు వేరే స్థలాన్ని ఇచ్చారు. అయితే 
పవిత్ర గోదావరిలో స్నానంచేసి, దైవదర్శనం చేసుకొని కొంచెంసేపు ఆధ్యాత్మికంగా కాలక్షేపం చెద్దామనుకుంటున్న భక్తులకు అందుబాటులో ఉన్న స్థలం కావాలని, కాబట్టి సుబ్రహ్మణ్య మైదానాన్ని టి.టి.డి. ధార్మిక సేవలకు ఇవ్వాలని సూర్యనారాయణమూర్తి గట్టిగా పట్టుబట్టడంతో ప్రభుత్వం అంగీకరించింది.

దాంతో గత పుష్కరాల మాదిరిగానే అన్ని ఏర్పాట్లు చేశారు. పుష్కరాలకు వచ్చిన ప్రతి భక్తుడు టి.టి.డి. దేవాలయాన్ని దర్శించకుండా వెళ్లేవారుకాదు. చాలాసేపు ఆ పవిత్ర స్థలంలోనే ఉండి వెళ్లేవారు. స్వామివారి లడ్డులను కూడా విక్రయించారు.

వర్గం:గోదావరి నది
వర్గం:గోదావరి పుష్కరాలు
మస్తాన్

* బీరం మస్తాన్‌ రావు - రంగస్థల కళాకారుడు.
* మల్లి మస్తాన్‌ బాబు ఆంధ్ర ప్రదేశ్ కు చెందిన పర్వతారోహకుడు.
ఇండోర్ - జబల్పూర్ ఇంటర్‌సిటీ ఎక్స్‌ప్రెస్

**ఇండోర్-జబల్పూర్ ఇంటర్‌సిటీ ఎక్స్‌ప్రెస్** భారతదేశం కేంద్ర రాష్ట్ర వాణిజ్య కేంద్రంగాను, అతిపెద్ద నగరం మధ్యప్రదేశ్ రాష్ట్రం ఇండోర్ లోని ఇండోర్ జంక్షన్ రైల్వే స్టేషన్, ఈ రాష్ట్రములోనే మరొక మరి ఒక ప్రధాన నగరం అయిన జబల్పూర్ లోని జబల్పూర్ రైల్వే స్టేషన్ మధ్య నడిచే ట్రై వీక్లీ మెయిల్ / ఎక్స్‌ప్రెస్ రైలు సేవలు అందిస్తోంది.
## జోను , డివిజను
ఈ ఎక్స్‌ప్రెస్ రైలు భారతీయ రైల్వేలు లోని పశ్చిమ మధ్య రైల్వే జోన్ పరిధిలోకి వస్తుంది.
## తరచుదనం (ఫ్రీక్వెన్సీ)
రైలు వారానికి రెండు రోజులు నడుస్తుంది.

## సంఖ్య , నామకరణం
రైలు కోసం కేటాయించిన సంఖ్య:

* 11702 - జబల్పూర్ ఇండోర్.
* 11701 - ఇండోర్ నుండి జబల్పూర్

"అంతర్ పట్టణ" పేరు (ఇంటర్ సిటీ) అనగా, ముఖ్యమైన నగరాల మధ్యన రైలు సేవలను సూచిస్తుంది.

## ఆగమన , నిష్క్రమణ సమాచారం
రైలు రెండు ప్రదేశాల నుండి వారానికి మూడుసార్లు నిర్వహించే పద్ధతి.

* రైలు నం. 11702 ఉదయం 04:20 గం.కు ఇండోర్ వద్ద నుండి ప్రతి మంగళవారం, గురువారం, శనివారం నుండి బయలు దేరుతుంది, 20:25 గం.కు జబల్పూర్ వద్దకు అదే రోజు చేరుతుంది.
* రైలు నం. 11701 ఉదయం 05:00 గం.కు జబల్పూర్ వద్ద నుండి, ప్రతి సోమవారం, బుధవారం, శుక్రవారం బయలు దేరుతుంది, 20:40 గం.కు అదే రోజు ఇండోర్ వద్దకు చేరుతుంది.

## మార్గాలు , ఆగు స్టేషన్లు

ఈ రైలు బినా-కాట్నీ రైలు మార్గము ద్వారా వయా మక్షి, రాజ్‌ఘర్, గుణలు గుండా వెళుతుంది.
రైలుయొక్క ముఖ్యమైన ఈ క్రింద సూచించిన స్టేషన్లులో ఆగి గమ్యస్థానం చేరుతుంది:

* **[[ఇండోర్ జంక్షన్ రైల్వే స్టేషన్|ఇండోర్ జంక్షన్]]**
* దేవస్
* **[[మక్షి]]**
* షాజాపూర్
* రాజ్‌ఘర్
* **[[గుణ రైల్వే స్టేషన్|గుణ]]**
* అశోక్ నగర్
* ఖురాయి
* **[[సౌగోర్]]**
* దామోహ్
* **[[కాట్నీ జంక్షన్ రైల్వే స్టేషన్|కాట్నీ జంక్షన్]]**
* సిహోర రోడ్
* **[[జబల్పూర్ రైల్వే స్టేషన్|జబల్పూర్]]**

## లోకో లింకులు , కోచ్ మిశ్రమం
ఈ రైలు ఆర్‌టిఎం డబ్ల్యుడిఎం 2 ఎ లోకోమోటివ్ ద్వారా నెట్టబడే సామర్ధ్యం ఉంది. దీనిలో మొత్తం 13 కోచ్‌లు ఉంటాయి:

* 1 ఎసి చైర్ కార్
* 5 రిజర్వ్డ్ కుర్చీ కార్లు
* 5 జనరల్ కుర్చీ కార్లు
* 2 ఎస్‌ఎల్‌ఆర్/ స్త్రీలు (లేడీస్)

## మూలాలు

* https://web.archive.org/web/20120426042819/http://indorian.com/

వర్గం:పశ్చిమ మధ్య రైల్వే జోన్
వర్గం:భారతీయ ఎక్స్‌ప్రెస్ రైళ్ళు
వర్గం:మధ్య ప్రదేశ్ రైలు రవాణా
వర్గం:మధ్య ప్రదేశ్ రవాణా
మన్మాతి

తాజ్ - బీబి - బిల్గిస్ - మకాని (ఉర్దు:تاج بیبی بلقیس مکانی بیگم صاحبہ) "  రాజకుమారి శ్రీ మనవతి లాల్ సాహిబా ", " రాజకుమారి మన్మాతి", " జగత్ గొసైన్" (1573- మే 13 - 1619 ఏప్రిల్ 18) గా కూడా గురించబడింది. రాజకుమారి మన్మాతి మొఘల్ చక్రవర్తినిగా గౌరవించబడింది.ఆమె మొఘల్ చక్రవర్తి షాజహాన్ తల్లి.
.

## కుటుంబం
మన్మాతి బైజి లాల్ 1573 మే 13 న రాజపుత్ర రాజకుమార్తెగా జన్మించింది. మార్వార్ (ఆధునిక జోధ్పూర్) రాజా ఉదయ సింగ్ రాథోర్‌కు ఆమె 10వ కుమార్తెగా జన్మించింది. మొఘల్ చక్రవర్తి అక్బర్ రాజాకు మోటా రాజ అని మారుపేరును ఇచ్చాడు. ఆమె తల్లి శ్రీ రజవత్ కచవతి రాణి మంరంగ్ దేవి సాహెబా. ఆమె గ్వాలియర్ రాజా " రాజా అస్కరం భీంవ్రజోట్" కుమార్తె.

## వివాహం
జగతి జహంగీర్ వివాహం ఫతేపూర్ సిక్రీ లోని మోటా రాజా రాజభవనంలో 1586 జనవరి 21న జరిగింది. వివాహం హిందూ - ముస్లిం పద్ధతిలో వివాహం జరిగింది. రాజకుమారుడు సలీంకు ఆమె మూడవ భార్య. 
.
1592 జనవరి 15న ఆమె రాజకుమారుడు కుర్రం జన్మ ఇచ్చింది.
 
ఆమె " జగత్ బిల్గిస్ మకాని, తాజ్ బీబి సాహిబా " బిరుదులతో గౌరవించబడింది. తాజ్ బీబి 1619 ఏప్రిల్ 18న ఆగ్రాలో మరణించింది. ఆమె సోహగ్‌పూర్ వద్ద సమాధి చేయబడింది.

## ఇవి కూడా చూడండి
* జహంగీర్
* షాజహాన్ 
* మార్వార్ 
* మరియం- ఉజ్- జమాని 
* అక్బర్

## మూలాలు

## వెలుపలి లింకులు

* Jehangir and Shah Jehan
* The World Conqueror: Jahangir
* Tūzuk-i-Jahangīrī Or Memoirs of Jahāngīr

Manmati
Manmati
వర్గం:Indian female royalty
Manmati
వర్గం:People from Agra
వర్గం:Women of the Mughal Empire
వర్గం:భారతీయ హిందువులు
వర్గం:People from Jodhpur
కాట్నీ జంక్షన్ రైల్వే స్టేషను

**కాట్నీ జంక్షన్** (స్టేషన్ కోడ్: KTE) భారతదేశం లోని కాట్నీలో ఒక ప్రధాన జంక్షన్ రైల్వే స్టేషన్‌గా ఉంది.  5 వివిధ దిశల్లో బినా జబల్పూర్, సత్నా, బిలాస్పూర్, సింగ్రౌలిలకు ఈ జంక్షన్ నుండి నుండి రైల్ లింకులు మార్గములు ప్రయాణిస్తాయి.  కాట్నీ జంక్షన్ నుండి న్యూ ఢిల్లీ , ముంబై , వదోదర, హౌరా, చెన్నై, బెంగుళూర్, ఇతర భారతీయ నగరాలకు సుమారు 215 రైళ్లు ప్రతి రోజు జంక్షన్ ద్వారా ప్రయాణిస్తాయి.

జంక్షన్ యొక్క లోడ్  తగ్గించేందుకు, బినా (ఇటావా) నుండి  తూర్పు భారతదేశం వైపు రైళ్లు తీసుకు వెళ్ళేందుకు, కొత్తగా కాట్నీ ముర్వారా జంక్షన్ తెరవబడింది.

## జంక్షన్
ఐదు దిశల నుండి రైల్వే లైన్లు కాట్నీ రైల్వే స్టేషన్ వద్ద కలుస్తాయి:

* తూర్పు నుండి (రేణుకుట్, మొఘల్ సారాయ్, హౌరా, కోలకతా)
** కాట్నీ-సింగ్రౌలి-హౌరా రైలు మార్గము వయా  సింగ్రౌలి లైన్ వెస్ట్ బెంగాల్, బీహార్, జార్ఖండ్ మీదుగా ముందుకు కొనసాగుతుంది.
** కాట్నీ-బిలాస్పూర్ రైలు మార్గము చత్తీస్గఢ్, ఒడిషా మీదుగా ముందుకు కొనసాగుతుంది.  
* ఉత్తరం నుండి (ఢిల్లీ, కాన్పూర్)        
** కాట్నీ-అలహాబాద్ రైలు మార్గము, మరింత ముందుకు ఢిల్లీ, ఉత్తరాఖండ్, ఉత్తర ప్రదేశ్  మీదుగా  కొనసాగుతుంది.
* పశ్చిమం నుండి (ముంబై, అహ్మదాబాద్)
** కాట్నీ-ఇటార్సి రైలు మార్గము మరింత ముందుకు వెస్ట్, సౌత్, సౌత్-వెస్ట్ మీదుగా వెళ్ళిపోతుంది. 
** కాట్నీ-బినా రైలు మార్గము మరింత ముందుకు ఢిల్లీ, ఉత్తరాఖండ్, ఉత్తర ప్రదేశ్, రాజస్థాన్ మీదుగా వెళ్ళిపోతుంది

## చిత్రమాలిక

File:Katni Junction (2).JPG|కాట్నీ జంక్షన్ వేదిక బోర్డు
File:Katni station.jpg|కాట్నీ జంక్షన్

* మరిన్ని చిత్రాలు 

## ఇవి కూడా చూడండి

* ముర్వారా జంక్షన్
* న్యూ కాట్నీ జంక్షన్
* కాట్నీ దక్షిణం జంక్షన్
* పిఎన్‌ఆర్ పరిస్థితి 

## మూలాలు

వర్గం:పశ్చిమ మధ్య రైల్వే స్టేషన్లు
వర్గం:కాట్నీ
వర్గం:జబల్పూర్ రైల్వే డివిజన్
వర్గం:మధ్య ప్రదేశ్ రైల్వే జంక్షన్ స్టేషన్లు
వర్గం:కాట్నీ జిల్లా రైల్వే స్టేషన్లు
వర్గం:భారతదేశపు రైల్వే స్టేషన్లు
సెక్స్ మ్యూజియం

**సెక్స్ మ్యూజియం** (**sex museum**)  లైంగిక కళకు సంబంధించిన వస్తువులను ప్రదర్శించే మ్యూజియం. ఇవి ఐరోపా ఖండంలో 1960-70 దశకంలో విస్తృతంగా ఏర్పాటుచేయబడ్డాయి. భారతదేశంలో మొట్టమొదటి సెక్స్ మ్యూజియం 2002 సంవత్సరం ముంబైలో ఏర్పాటుచేయబడింది.

## సంగ్రహాలయాలు
### ఆసియా

*చైనాలో మొట్టమొదటి సెక్స్ మ్యూజియం 1999 లో షాంఘై పట్టణ నడిమధ్యలో ప్రారంభించబడింది. దీనిని 2001 సంవత్సరంలో నగర సివార్లకు మార్చబడినది. దీనిని ప్రాచీన చైనీస్ సెక్స్ కల్చర్ మ్యూజియం అని కూడా పిలుస్తారు. వ్యవస్థాపక సెక్సాలజిస్ట్ డా. ల్యూ డాలిన్ స్మారకంగా డాలిన్ కల్చరల్ ఎగ్జిబిషన్ అని కూడా పిలుస్తారు. మరళ 2004 లో టాంగ్ లీ ప్రాంతానికి మార్చబడి చైనా సెక్స్ మ్యూజియం అని ప్రసిద్ధిచెందినది. ఇందులో సుమారు మూడువేలకు పైగా సెక్స్ కళాఖండాలు భద్రపరచబడ్డాయి.
*భారతదేశంలోని మొట్టమొదటి సెక్స్ మ్యూజియం ముంబై లో 2002 సంవత్సరంలో తెరువబడినది.
*దక్షిణ కొరియాలో మొట్టమొదటి సెక్స్ మ్యూజియం, ఆసియా ఎరోస్ మ్యూజియం, సియోల్ నగరంలో 2003 లో ప్రారంభించబడినది. ఇది కొద్దికాలంలోనే మూతపడింది.
*దక్షిణ కొరియాలోని జేజు ద్వీపంలో లవ్ ల్యాండ్ పార్క్  2004 లో తెరవబడినది. ఇది బయలు ప్రదేశంలో సెక్స్ కు సంబంధించిన శిల్పాలు ప్రదర్శన మీద ఆధారంగా స్థాపించారు. ఇక్కడ ఇలాంటివి వివిధ రతి భంగిమలలోనున్న 140 శిల్పాలు ఉన్నాయి. 
*జపాన్లో చాలా సెక్స్ మ్యూజియంలున్నాయి. వీటిని హిహోకన్ ("Hihokan  లేదా House of Hidden Treasures)" అని పిలుస్తారు.

## మూలాలు

వర్గం:సంగ్రహాలయాలు
గైనకాలజీ

**గైనకాలజీ** (**Gynaecology** or **Gynecology**)  వైద్యశాస్త్రంలో స్త్రీ జననేంద్రియ వ్యవస్థలోని యోని, గర్భాశయం, అండకోశాలు మొదలైన భాగాలకు సంబంధించిన చికిత్సా విధానం. ఈ వైద్యవిధానానికి చెందిన నిపుణులను గైనకాలజిస్టులు (Gynecologist) అంటారు. సాహిత్యపరంగా స్త్రీల వైద్యం ("the science of women") గా దీనిని భావించవచ్చును. పురుషులలో దీనికి సమానార్ధంగా ఆండ్రాలజీ (andrology), ఇది పురుష జననేంద్రియ వ్యవస్థకు సంబంధించిన వైద్య విధానం.

చాలా మంది ఆధునిక గైనకాలజిస్టులు గర్భానికి సంబంధించిన నిపుణులుగా కూడా పనిచేస్తారు. అందువలన రెంటినీ కలిపి ఆబ్‌స్టెట్రిక్స్ అండ్ గైనకాలజీ (obstetrics and gynaecology) గా పరిగణిస్తారు.

## వ్యుత్పత్తి
గైనకాలజీ అనే పదం ప్రాచీన గ్రీకు భాషకు చెందిన γυνή *gyne*, "స్త్రీ", *-logia*, "శాస్త్రం" నుండి ఉద్భవించింది.

## గైనకాలజిస్టులు చేపట్టే వ్యాధులు
గైనకాలజిస్టులు చేపట్టే కొన్ని ముఖ్యమైన వ్యాధులు:
* జననేంద్రియాలకు చెందిన క్యాన్సర్, క్యాన్సర్ ముందు పరిస్థితులు.
* స్త్రీల మూత్ర వ్యవస్థకు సంబంధించిన సమస్యలు 
* ఋతుచక్రం ఆగిపోయిన స్థితి (Amenorrhoea or absent menstrual periods)
* ఋతుస్రావంలో నొప్పి (Dysmenorrhoea or painful menstrual periods)
* సంతానలేమి (Infertility)
* అధిక ఋతుస్రావం (Menorrhagia or heavy menstrual periods)
* గర్భసంచి జారడం (prolapse of pelvic organs)
* జననేంద్రియాలకు చెందిన వివిధ భాగాలలో రకరకాలైన ఇన్‌ఫెక్షన్ వలన కలిగే సమస్యలు. స్త్రీలకు సంబంధించిన లైంగిక సంక్రమణ వ్యాధులు

## మందులు

* బుటోకానజోల్

## మూలాలు

వర్గం:స్త్రీ జననేంద్రియ వ్యవస్థ
వర్గం:వైద్య శాస్త్రము
వర్గం:గైనకాలజీ
కొత్తదాస్

**కొత్తదాస్ గౌడ్** హైదరాబాదు నగరంలో 1970-1980వ దశకంలో పేరుమోసిన గూండా, రాజకీయనాయకుడు. కొత్తదాస్ రంగారెడ్డి జిల్లాకు చెందిన హయాత్‌నగర్‌ మండలంలోని బండ రావిరాల గ్రామంలో జన్మించాడు. 30 ఏళ్లుగా హైదరాబాదులోని చంచల్‌గూడా ప్రాంతంలో స్థిరపడ్డాడు. ఈయనపై అనేక  కేసులు ఉన్నాయి. ఒక  కేసులో హైకోర్టు కొత్తదాసు నిందితుడిగా తీర్పు ఇవ్వగా, దానిపై సుప్రీంకోర్టులో సవాలు చేశాడు.

కొత్తదాస్ 1978లో మలక్‌పేట శాసనసభా నియోజకవర్గం నుండి స్వతంత్ర అభ్యర్థిగా శాసనసభకు పోటీచేశాడు. 1989లో తిరిగి మలక్‌పేట నియోజకవర్గం నుండే మజ్లిస్ ఇత్తెహదుల్ ముస్లిమీన్ (ఎం.ఐ.ఎం) పార్టీ అభ్యర్థిగా పోటీచేశాడు. 1998లో సమాజ్‌వాదీ పార్టీ అభ్యర్థిగా నల్గొండ నియోజకవర్గం నుండి లోక్సభకు పోటీచేశాడు. ఎన్నికలలో ఎన్నడూ గెలవకపోయినా స్థానిక రాజకీయాల్లో ప్రభావవంతమైన వ్యక్తిగా పేరొందాడు.
ఇతడు 1996లో విడుదలైన తెలుగు చిత్రం **[[ఓంకారం (సినిమా)|ఓంకారం]]** లో తన నిజ జీవిత పాత్రను పోషించాడు.

కొత్తదాస్ పెద్ద పెద్ద రాజకీయనాయకులతో సంబంధాలు ఉండేవి. అంజయ్య ప్రభుత్వంలో హోం శాఖామంత్రిగా పనిచేసిన కె.ప్రభాకర్ రెడ్డితో ఉన్న సంబంధాలు అప్పటి హైదరాబాదు పోలీసు కమీషనరు పి.వి.పవిత్రన్ కు ప్రభాకరరెడ్డికి మధ్య ఘర్షణకు దారితీసింది. 1981 ఏప్రిల్ 28 సాయంత్రం అబీడ్సు ప్రాంతంలో కొత్తదాసు గ్యాంగు చేసిన అల్లర్లకుగాను పోలీసు కమీషనరు పవిత్రన్, కొత్తదాసుతో పాటు ఆయన బృందాన్ని ఏప్రిల్ 30వ తేదీన అరెస్టు చేశాడు. ఈ అరెస్టు జరిగిన వెంటనే పవిత్రన్ ను సెలవుపై పంపించారు. కొత్తదాసు పోలీసులకిచ్చిన వాంగ్మూలంలో "పార్టీలకతీతంగా నా గ్యాంగు ప్రస్తుత హోం మంత్రి  కె.ప్రభాకర్ రెడ్డికి రాజకీయంగా మద్దతునిస్తుందని" చాటుకున్నాడు. ఆ తర్వాత జరిగిన పరిణామాల వల్ల కె.ప్రభాకర్ రెడ్డి తన మంత్రిత్వశాఖను మార్పించుకొని వేరే శాఖకు మంత్రి అయ్యాడు. పోలీసు కమీషనరు పి.వి.పవిత్రన్ బదిలీ అయ్యాడు.

## మరణం
2001, నవంబరు 30న కొన్ని నెలలుగా అనారోగ్యంతో బాధపడుతూ హైదరాబాదులోని ఒక ప్రైవేటు ఆసుపత్రిలో మరణించాడు.

## మూలాలు

వర్గం:2001 మరణాలు
వర్గం:నేరస్థులు
ఉపేంద్ర (నటుడు)

**ఉపేంద్ర **ఒక భారతీయ సినీ దర్శకుడు, నటుడు. కొన్ని తెలుగు సినిమాలలో కూడా నటించాడు.
## నేపథ్యం
ఇతని పూర్తి పేరు ఉపేంద్ర రావు. కర్ణాటక రాష్ట్రంలోని ఉడిపి జిల్లా, కుందాపుర లోని తెక్కెట్టెలో మంజునాధరావు, అనసూయమ్మ లకు,  పుష్య నక్షత్రం, సింహ లగ్నం లో జన్మించాడు. ఇతని అన్న సుధీందర్ రావు తర్వాత ఇతను వీరి తల్లిదండ్రులకు రెండవ సంతానం. వీరి కుటుంబం మిక్కిలి పేదరికంలో ఉండేది. కుటుంబ పోషణకోసం వీరి తండ్రి రెక్కలు ముక్కలు చేసుకునేవాడు. చిన్నతనంలోనే ఇతనికి కంటికి సంబంధించిన ఇన్‌ఫెక్షన్ సోకి చాలా బాధపడ్డాడు. దీని ఫలితంగా ఇప్పటికీ ఇతని కనుగుడ్లు త్రిప్పడంలో ఇబ్బందిని ఎదుర్కొంటున్నాడు. దీనిని మనం ఇతడు నటించిన చిత్రాలలో కూడా గమనించవచ్చు. బెంగుళూరు లోని ఎ.పి.ఎస్ కాలేజ్ ఆఫ్ కామర్స్ నుండి బికాం పట్టాను అందుకున్నాడు. కళాశాలలో ఉండగానే స్నేహితులతో కలిసి ఒక నాటక బృందాన్ని ఏర్పాటు చేసుకొని నాటక ప్రదర్శనలు చేసేవాడు. అలా నటిస్తూనే డిగ్రీ చివరి సంవత్సరంలో తన దూరపు బంధువైన ప్రముఖ కన్నడ నటుడు ** [[m:en:Kashinath (actor)|కాశీనాధ్]] ** దృష్టిలో పడ్డాడు. ఇది ఒక  మైలురాయిగా నిలిచి ఆ తర్వాత అతని నట జీవితాన్ని కీలక మలుపు తిప్పింది.

## వ్యక్తిగత జీవితము
2003, డిసెంబరు 14న ఇతను తన సహనటి, మిస్ కోల్‌కతాగా ఎన్నికైన ప్రియాంక త్రివేదిని వివాహం చేసుకున్నాడు. వీరి కుటుంబం బెంగుళూరు లోని బనశంకరి మూడవ స్టేజిలో శాశ్వత నివాసం ఏర్పరుచుకున్నారు.

## సినిమాలు
ఉపేంద్రకు సినీరంగంలోని దాదాపు అన్ని విభాగాలలో చాలా మంచి పరిజ్ఞానం ఉంది. దర్శకుడిగా తన సినీ జీవితం ప్రారంభించినప్పటికీ నటుడిగా, కథా రచయితగా, పాటల రచయితగా, సంగీత దర్శకుడిగా, నేపథ్య గాయకుడిగా తన ప్రతిభను నిరూపించుకున్నాడు.
### దర్శకుడిగా

### నటుడిగా

## రాజకీయ రంగం
2017 ఆగస్టు 12న కన్నడ నటుడు, దర్శకుడు ఉపేంద్ర, తాను సోషలిస్ట్ భావన **ప్రజాకీయ** ('ప్రజల-కేంద్రీకృత' అని అనువదిస్తుంది) కింద తన స్వంత రాజకీయ పార్టీని ప్రారంభించడం ద్వారా రాజకీయల్లోకి అడుగుపెడుతున్నట్లు ప్రకటించాడు.

### ఉత్తమ ప్రజాకీయ పార్టీ
కర్ణాటక ప్రజ్ఞవంత జనతా పార్టీ నుండి నిష్క్రమించిన తరువాత, ఎఆర్టీ (అకౌంటబిలిటీ, రెస్పాన్సిబిలిటీ, పారదర్శకత) ఆఫ్ గవర్నెన్స్ ఆధారంగా కొత్త మ్యానిఫెస్టోతో ఉపేంద్ర తన పార్టీని ఉత్తమ ప్రజాకీయ పార్టీ ప్రారంభించాడు. ఉపేంద్ర పార్టీని రిజిస్టర్ చేసి, ఎన్నికల సంఘం వద్ద 'ఆటో రిక్షా' గుర్తును నమోదు చేసుకున్నారు. ఉత్తమ ప్రజాకీయ పార్టీ 2019 లోక్‌సభ ఎన్నికల్లో కర్ణాటకలోని మొత్తం 28 నియోజకవర్గాల్లో అభ్యర్థులతో పోటీ చేసింది. సెలబ్రిటీలు, ఎలాంటి క్రిమినల్ రికార్డులు లేని సాధారణ పౌరులు మాత్రమే ఉత్తమ ప్రజాకీయ పార్టీ అభ్యర్థులుగా వారిపై ఎలాంటి అవినీతి ఆరోపణలు లేవు. ఉపేంద్ర స్వయంగా చెప్పిన ఎన్నికలలో పోటీ చేయలేదు.

## మూలాలు

## బయటి లంకెలు
*

వర్గం:తెలుగు సినిమా నటులు
వర్గం:తెలుగు సినిమా ప్రతినాయకులు
వర్గం:కన్నడ సినిమా దర్శకులు
వర్గం:కన్నడ సినిమా నటులు
వర్గం:ఫిలింఫేర్ అవార్డుల విజేతలు
జహందర్ షా

మొఘల్ చక్రవర్తి **జహందర్ షా** (మే 10, 1661 - ఫిబ్రవరి 12, 1713) స్వల్పకాలం మాత్రమే (1712-1713) రాజ్యపాలన చేసాడు. ఆయనకు " షహన్‌షా - ఐ - ఘజి అబ్దుల్ ఫాత్ ముఇజ్- ఉద్- దీన్ ముహమ్మద్ - జహందర్ - షా - సాహిబ్- ఐ- కురాన్ పాద్షా - జహన్ " (ఖుల్ద్ ఆర్ంగా) బిరుదు ఉంది.

## ఆరంభకల జీవితం
రెండవ బహదూర్ షాకు కుమారుడుగా జహందర్ షా 1661 మే10న జన్మించాడు. 1712 ఫిబ్రవరి 27న ఆయన తండ్రి మరణించిన తరువాత జహందర్ షా, ఆయన సోదరుడు 
ఆజం - ఉష్ - షా ఇద్దరూ వారికి వారే చక్రవర్తిలుగా ప్రకటించుకున్నారు. తరువాత వారసత్వ కలహాలు ఆరంభం అయ్యాయి. ఆజం - ఉష్ - షా 1712 మార్చి 17 న మరణించాడు. తరువాత జహందర్ షా సింహాసనం అధిష్టించి 11 మాసాల కాలం పాలన సాగించాడు. అధికారపీఠం అధిష్ఠించే ముందుగా జహందర్ షా హిందూ మాహాసముద్రంలో అధికంగా నౌకాయానం చేసాడు. జహందర్ షా చాలా సంపన్న వ్యాపారిగా గుర్తించబడ్డాడు. తరువాత సింధు ప్రాంతానికి సుబేదార్‌గా నియమించబడ్డాడు. ఆయనకు ముగ్గురు కుమారులు ఉన్నారు. వారిలో రెండవ ఆలంగీర్ 
మొఘల్ సామ్రాజ్యాన్ని 1754 - నుండి 1759 వరకు పాలించాడు.

## Reign

జహందర్ షా జీవితశైలి చాలా విలాసవంతంగా ఉండేది. ఆయన రాజసభ నృత్యగాన వినోదాలతో గడిచిపోయేది. ఆయన " లాల్ కుంవర్‌ " అభిమాన భార్యను ఎంచుకున్నాడు. ఆమె పట్టపురాణిగా ఎన్నికచేయడానికి ముందు ఆమె నృత్యకళాకారిణిగా ఉండేది. ఆమెను పట్టపురాణిగా చేయడానికి మొఘల్ రాజసభ దిగ్భ్రమకు గురైంది. జీవించి ఉన్న ఔరంగజేబు కుమార్తె " జినత్- ఉన్ - నిసా " అభ్యంతరం తెలిపింది.

కర్నాటకా నవాబు మొదటి మొహమ్మద్ సాధుల్లాహ్ ఖాన్ (ఒర్చాకు చెందిన డీ సింగ్‌ను చంపాడు) మొఘల్ చక్రవర్తిని జహందర్ షా అధికారాన్ని ఎదిరించాడు. కర్నాటకా నవాబు జింగీ కోటకు 
సరైన ఆధిపత్యం ఉందని భావించడమే అందుకు కారణం. అంతేకాక ముఘల్ సామ్రాజ్య ఆధిపత్యానికి జహందర్ షా తగని వాడని భావించాడు. జహందర్ షా తన అధికారాన్ని బలపరచుకోవడానికి ఓట్టోమన్ సుల్తాన్ మూడవ అహమ్మద్‌కు కానుకలు పంపాడు. .

## మరణం

1713 జనవరి 10న ఆగ్రా యుద్ధంలో జహందర్ షాను ఆయన మేనల్లుడు " అజం - ఉష్- షా " సయ్యద్ సోదరుల సాయంతో ఓడించాడు. జహందర్ షా ఢిల్లీకి పారిపోయాడు. అక్కడ ఆయన పట్టుబడి కొత్త సుల్తానుకు అప్పగించబడ్డాడు. కొత్త నవాబు జహందర్ షాను ఆయన భార్య లాల్ కుంవర్‌తో సహా కారాగాంలో బంధించాడు. కారాగారంలో ఒక మాసం బంధించబడిన తరువాత జహందర్ షా 1713 ఫిబ్రవరి 11న హత్యకు గురైయ్యాడు.

## మూలాలు

*Mughal dynasty

వర్గం:మొఘల్ చక్రవర్తులు
Shah, Jahandar
Shah, Jahandar
వర్గం:హతమార్చబడిన రాజవంశీకులు
వర్గం:తైమూరు వంశం
వర్గం:భారతీయ ముస్లింలు
వర్గం:చెంఘీజ్ ఖాన్ వారసులు
రఫీయుల్ దర్జత్

**రఫీయుల్ దర్జత్** (డిసెంబర్ 1, 1699 - జూన్ 13, 1719) రఫీయుష్షాన్ చిన్నకుమారుడు, ఆజం - ఉష్- షా మేనల్లుడు, ఫర్రుక్‌సియార్ తరువాత 11వ మొఘల్ సింహాసం అధిష్టించాడు.
 
రఫీయుల్ దర్జత్ 1719 ఫిబ్రవరి 28న సింహాసనం అధిష్టించాడు. సయ్యద్ సోదరులు రఫీయుల్ దర్జత్ ను మొఘల్ చక్రవర్తిగా ప్రకటించారు.

## పాలన

### సయ్యద్ సోదరుల పాత్ర
రఫీయుల్ దర్జత్ తన అధికారాన్ని సయ్యద్ సోదరుల పరంచేసాడు. క్రమంగా సయ్యద్ సోదరులు రాజ్యాధికారం మీద సంపూర్ణంగా పట్టు సాధించి, రఫీయుల్ దర్జత్ ను నామమాత్రపు చక్రవర్తిగా చేసారు. మునుపటి చక్రవర్తి ఫర్రుక్‌సియార్‌ను పదవీచ్యుతుని చేసింది కూడా సయ్యద్ సోదరులే.

### సింహాసనం నుండి తొలగుట
రఫీయుల్ దర్జత్ పాలన అరాజకంగా సాగింది. రఫీయుల్ దర్జత్ సింహాసనం అధిష్టించిన మూడు మాసాల కాలం తరువాత 1719 మే 18 న రఫీయుల్ దర్జత్ మామ, నేకూసియార్ ఆగ్రాకోట వద్ద మొఘల్ సింహాసనం అధిష్టించాడు. ఆయన అధికారం వహించడానికి తగినవాడని భావించబడింది.

నేకూసియార్ పదవిని అధిష్టించిన మూడు మాసాల తరువాత సయ్యద్ సోదరులు మొగల్ సింహానాన్ని స్వాధీనం చేసుకున్నారు. కోట సయ్యద్ సోదరుల వశం అయింది. నెకుసియార్ పట్టుబడ్డాడు. ఆయనను అలీముల్ ఉమ్రా గౌరవపూర్వకంగా ఖైదు చేసి సలీంఘర్ వద్ద బంధించబడ్డాడు. నేకూసియార్ 1723లో మరణించాడు.

## మరణం
1719 జూన్ 6వ న రఫీయుల్ దర్జత్ చనిపోయే ముందు తన అన్నను చక్రవర్తిని చేయమని కోరాడు. ఆయన పాలన ముడు మాసాల ఆరు రోజులపాటు కొనసాగిన తరువాత ఆయన పదివినుండి తొలగించబడ్డాడు. తరువాత రెండు రోజులకు ఆయన సోదరుడు " రఫీయుద్దౌలా " సింహాసాధిష్ఠుడయ్యాడు. 1719 జూన్ 13న రఫీయుల్ దర్జత్" ఊపిరితిత్తుల కేన్సర్‌తో మరణించడం కాని హత్యచేయబడడం గాని జరిగి ఉండవచ్చని భావించారు. ఆయన భౌతికకాయం ఢిల్లీ లోని మెహ్రౌలీ వద్ద సూఫీ సన్యాసి ఖ్వాజా కుత్బుద్దీన్ కాకీ సమాధి సమీపంలో సమాధి చేయబడింది.

## వెలుపలి లింకులు

*మొఘల్ వంశవృక్షం

వర్గం:మొఘల్ చక్రవర్తులు
వర్గం:1719 మరణాలు
వర్గం:1699 జననాలు
రెండవ షాజహాన్

**రెండవ షాజహాన్** (1698 జూన్ 19 - 1719 సెప్టెంబరు ) యొక్క పుట్టినప్పటి పేరు రఫీయుద్దౌలా. 1719 లో కొంతకాలం రెండవ షాజహాన్ మొఘల్ సింహాసనం అధిష్టించాడు. ఆయన తన సోదరుడు 
రఫీయుల్ దర్జత్ మరణించిన తరువాత చక్రవర్తిగా ప్రకటించబడ్డాడు. ఆయనను సయ్యద్ సోదరులు బాద్షాగా ప్రకటించారు.

## జీవితగాధ
సయ్యద్ సోదరులు ఆగ్రాను దోచుకుని పెద్ద మొత్తంలో ఒకప్పుడు షాజహాన్ భార్య అయిన ముంతాజ్ మహల్ వ్యక్తిగత సంపదను స్వాధీనం చేసుకున్నారు. అందువలన వారిని ఎర్రకోట వైపు రావడానికి అనుమతించబడలేదు. మామ నేకూసయ్యర్‌ను ఓడించి ఆగ్రాకోటను తిరిగి స్వాధీనం చేసుకోవడం ఆయన పాలనలో ప్రధాన్యత కలిగిన విషయంగా భావించబడుతుంది.
.
1719 సెప్టెంబరు 19న ఆయన సోదరుని వలెనే రెండవ షాజహాన్ 23వ సంవత్సరంలో ఊపిరితిత్తుల కేన్సర్‌తో మరణించడం కాని, హత్యచేయబడడం కాని జరిందని భావిస్తున్నారు.
. ఆయన ఖ్వాజా కుతుబుద్దీన్ కమాల్ సమాధిమందిరంలో సమాధి చేయబడ్డాడు.

## ఇవి కూడా చూడండి
* మొదటి షాజహాన్
* మూడవ షాజహాన్

## మూలాలు

## వెలుపలి లింకులు

*Mughal dynasty genealogy

వర్గం:1696 జననాలు
వర్గం:1719 మరణాలు
వర్గం:మొఘల్ చక్రవర్తులు
వర్గం:హత్యకు గురైన రాజవంశీకులు
మూడవ షాజహాన్

మొఘల్  వంశానికి చెందిన చక్రవర్తులలో మూడవ షాజహాన్ (1711-1772)  (**شاه جہان ۳**) (ముహి-ఉల్-మిల్లత్) ఒకరు. ఆయన " ముహి- ఉస్- సున్నత్" (ముహమ్మద్ కాం బక్ష్). ముహమ్మద్ కాం బక్ష్ ఔరంగజేబు చిన్నకుమారుడు. ఆయన మొఘల్ సింహాసనాన్ని 1759 డిసెంబర్‌న అధిష్ఠించాడు. ఆయన పలు చిక్కుల మధ్య " మూడవ ఘజీ ఉద్దీన్ ఖాన్ ఫిరోజ్ " సాయంతో ఢిల్లీ సింహాసనన్ని అధిష్ఠించాడు. అయినప్పటికీ త్వరలోనే మరాఠీ సర్దారులు ఆయనను ఢిల్లీ సింహాసనం నుండి బహిష్కరించబడ్డాడు.

## మూలాలు

## వెలుపలి లింకులు

వర్గం:మొఘల్ చక్రవర్తులు
వర్గం:1772 మరణాలు
వర్గం:1711 జననాలు
కొమ్మిరెడ్డి సూర్యనారాయణమూర్తి

దివాన్ బహద్దూర్ కొమ్మిరెడ్డి సూర్యనారాయణమూర్తినాయుడుగారు 20వ శతాబ్దారంభంలో కాకినాడకు చెందిన ప్రముఖ వాణిజ్యవేత్త, సాంఘిక సేవకుడు, రాజకీయవేత్త. ఆయన కాకినాడ పురపాలక సంఘానికి అధ్యక్షునిగా దాదాపుగా 13 సంవత్సరాల పాటు అవిచ్ఛిన్నంగా పనిచేశారు.
## కుటుంబం
కొమ్మిరెడ్డి సూర్యనారాయణమూర్తినాయుడుగారు అత్యంత సంపన్నమైన సుప్రసిద్ధ తెలగా కుటుంబంలో జన్మించారు. వీరి ముత్తాత శ్రీ కొమ్మిరెడ్డి బుచ్చెన్న నాయుడుగారు బందరు లో స్థిరపడెను వీరి పూర్వీకులు కర్నూలు ప్రాంతాన్నుండి వచ్చినారు. సూర్యనారాయణమూర్తినాయుడుగారి తాత కొమ్మిరెడ్డి వెంకన్ననాయుడుగారు బందరు నుంచి ఫ్రెంచి పరిపాలిత ప్రాంతమైన యానాంకు 19వ శతాబ్ది మొదట్లో వలసవచ్చారు. లెనారం అనే ఫ్రెంచి వ్యాపారవేత్త, వర్తకసంఘాధ్యక్షునికి తెలుగు రాకపోవడంతో అతనికి తెలుగు-ఫ్రెంచి దుబాసీగా పనిచేశారు. ఆయన కుమారులలో ఒకరైన నరసింగరావునాయుడు కొమ్మిరెడ్డి సూర్యనారాయణమూర్తినాయుడుగారి తండ్రి. నరసింగరావు నాయుడుగారు మొదట్లో అక్కౌంట్ల విభాగంలో ఉద్యోగిగా పనిచేసి అనంతర కాలంలో ఉద్యోగం వదిలి వ్యాపారములో ప్రవేశించి ఫ్రెంచివారితో కలిసి వ్యాపారాలు చేసి వ్యాపారవేత్తగా నిలదొక్కుకున్నారు. ఆయన యానాం పరిసర ప్రాంతాల్లోని రేవుల నుంచి వ్యాపార వ్యవహారాలు మందగించి, కాకినాడకు వ్యాపారపరంగా ప్రాముఖ్యత పెరుగుతూండడంతో ఆయన కాకినాడలో స్థిరనివాసం ఏర్పరుచుకుని, అక్కడ వ్యాపారాలు చేశారు.
## వాణిజ్యరంగంలో
## రాజకీయ రంగంలో

## మూలాలు


వర్గం:దుబాసీలు
వర్గం:వ్యాపారవేత్తలు
వర్గం:బందరులో జీవించిన ప్రముఖులు
వర్గం:తూర్పు గోదావరి జిల్లా వ్యాపారవేత్తలు
బెల్లంకొండ రామదాసు

thumb
**బెల్లంకొండ రామదాసు** (1923-1969) పేరు పొందిన కవి, నాటక రచయిత, అనువాదకుడు.

## రచనా ప్రస్థానం
1940లో *శ్మశానం* అనే పేరుతో కవితా సంపుటిని వెలువరించాడు. 1944లో ఇతను అభ్యుదయకవితా యుగంలో అచ్చయిన తొలి కావ్యము నయాగరాను ఏల్చూరి సుబ్రహ్మణ్యం, కుందుర్తి ఆంజనేయులతో కలిసి వెలువరించాడు. 1953లో *అతిథి* అనే పేరుతో తన తొలి నాటకాన్ని రాశాడు. ఇతర సాంఘిక నాటకాలు, పునర్జన్మ, పంజరం, రంగస్థలంపై మంచి పేరు తెచ్చుకున్నాయి. చిలక చదువు (1953) పేరుతో కొన్ని రవీంద్రనాధ్ ఠాగూర్ కథలను అనువదించాడు.

## రచనలు
# డోరియన్ గ్రే (ఆస్కార్ వైల్డ్)- అనువాద నవల 
# భయస్థుడు (గొర్కి) - అనువాద నవల 
# ఇవాన్‌ ఇలిచ్‌ మృతి మరికొన్ని కథలు (టాల్ స్టాయ్)- అనువాద నవల 
# నీలికళ్లు (బాల్జాక్- అనువాద నవల: 1958) 
# కన్నీరు (మపాసా)- అనువాద నవల 
# నానా (ఎమిలి జోలా) - అనువాద నవల
# గీతాంజలి (ఠాగూర్)-అనువాదం 
# జీవితము-మతము (టాల్ స్టాయ్ వ్యాసావళి -అనువాదం: 1959) 
# కలికాలం (చార్లెస్ డికెన్స్) - అనువాదం
# రెబెకా- అనువాదం 
# పరిత్యాగము (ఠాగూర్) -అనువాద కథలు - నన్నపనేని సుబ్బారావుతో కలిసి 
# మాస్టర్జీ - నాటకం 
# యుద్ధము- శాంతి (3 భాగాలు) [టాల్ స్టాయ్] - రెంటాల గోపాలకృష్ణతో కలిసి 
# చందమామ (కథ), 
# చతురస్రం (గొలుసు -అనువాదంకథ). 
# పిచ్చివాని జ్ఞాపకాలు - టాల్ స్టాయ్ కథలు (పిచ్చివాని జ్ఞాపకాలు, యజమాని-మనిషి, నెగడి) - -అనువాదం. 
# పునర్జన్మ - నాటకం
# అతిథి - నాటకం
# పంజరం - నాటకం
# శ్మశానం - కవితా సంపుటి
# ఈ రోజున నా గీతం - నాటకం
# గిలక కడవ - బెంగాళి అనువాద కథలు
# మన కాలం వీరుడు (లెర్మంతోవ్‌) - నవల

## రచనల నుండి ఉదాహరణ
**<big>చెరసాల</big>**

ఇన్నాళ్ళూ
సమాజం ఒక సంకెళ్ల చెరసాల!
హత్యలు జరిగిన చెరసాల!
నెత్తురు పారిన చెరసాల!
దుర్మార్గులు కట్టిన చెరసాల!
ఒక పెద్ద చెరసాల!
బానిసత్వ శాస్త్రం
శాసించిన పూజారులు
నెత్తుటి కత్తులు
ఝళిపించిన సామ్రాట్టులు
హత్యా మంత్రాంగం
పన్నిన అమాత్యులు
దుర్మార్గులు మఠాధిపతులు
నరహన్తలు మతాధినేతలు
ఒకటై
జరిపించిన ఘోరహత్య
తగిలించిన అనల శృంఖల
కట్టిన బానిసత్వ కారాగృహమది
గత కాలపు సమాజ పద్ధతి!
పుణ్యం పేరిట
యజ్ఞంలో నరికిన
పసి మేకల శిరస్సులూ
ఉరి బండల
ఆహుతైన
పతిత ప్రజా శిరస్సులూ
పూజారీ కర్మల్లో
రాజన్యుల కత్తుల్లో
నలిగిన అనాథుల ఆక్రందన
ఇదేనా
పూర్వపు సమాజ నిర్మాణం?
పర పీడనకై
పరిపాలనకై
స్వార్థ పరులు
తమ అధికారం నిలుపుకోను
మతాధి నేతలు
వ్రాసిన దుర్మార్గపు శాస్త్రశాసనం
తగిలించిన నియమ శృంఖల
రాజులు
ఏకచ్ఛత్రంగా
ఏలిన శవ సామ్రాజ్యం
ఇదే కదా గతకాలపు
సమాజ పద్ధతి!
పూజారుల అధికారం
రాజన్యుల నియంతృత్వం
కట్టిన పెద్ద జైలు కొట్టు
చేసిన మహాహత్య
ఇదే కదా పూర్వపు
సమాజ చరిత్రమంతా!
గుండెలు మంటలుగా
కన్నులు కాలువగా
మారుతాయి
ఈ సమాజ హత్యా చరిత్ర చూస్తే!
రాజన్యుల
రథ చక్రపు
ఘట్టనలో
పడి నలిగే
దీనులార!
మతాధి నేతల
శాస్త్రాల చెప్పుల క్రింద
నలిగి నలిగి రోదించే
పసితనంలో పతి పోయిన
అమాయక కన్యలార!
స్వేచ్ఛ లేక
సమ్రాట్టుల
నేత్రాగ్నుల
దగ్ధమైన
జాతులార!
మరలో
మరగా
అరిగిపోవు
కార్మికులారా!
జమీందార్ల
పొట్టలు నింపను
ధాన్యం పండించే
కర్షకులారా!
ఓహో!
ఓహో!
అణగారిన
ప్రపంచ దీనులారా!
మీకై
ఈనాడొక
అగ్ని పర్వతం
పగులుతోంది చూచారా!
మీకై
ఈనాడొక
అరుణ పతాకం
ఎగురుతోంది చూచారా!
మీకై
ఈనాడొక
నవజగత్తు
ప్రభవిస్తున్నది చూచారా!
మీకై
ఈనాడొక
నందనవన వసంత మందారం
కుసుమించెను చూచారా!
మీకై ఈనాడొక
రణభేరి
పగిలింది విన్నారా!
**( నయాగరా ఖండకావ్య సంపుటి నుండి)**


## మూలాలు

వర్గం:1923 జననాలు
వర్గం:1969 మరణాలు
వర్గం:తెలుగు కవులు
వర్గం:తెలుగు నాటక రచయితలు
వర్గం:తెలుగు అనువాదకులు
వర్గం:నయాగరా కవులు
వర్గం:బెంగాలీ నుండి తెలుగు లోకి అనువాదాలు చేసినవారు
ఓలేటి పార్వతీశం

**ఓలేటి పార్వతీశం (1882 - 1955)** ఒక కవి. ఈయన పిఠాపురం వాస్తవ్యులు, వేంకట పార్వతీశ్వర కవులలో ఒకరైన ఈయన మొదట సొంతంగా వ్రాసేవారు. తదనంతరం ఆయన తన బావమరిదితో కలసి వ్రాయడం ప్రారంభించారు. ఇరవైయవ శతాబ్దిలో తెలుగు సాహిత్య రంగంలో వీరు తెలుగు జంటకవులుగా బాలాంత్రపు వేంకటరావుతో కలసి జంటకట్టి కవిత్వరచన చేశారు.
## జీవిత విశేషాలు
అతను 1882లో జన్మించాడు.  అతను బాలాంత్రపు వేంకటరావు తో సంయుక్తంగా అనేక పుస్తకాలను గద్య, పద్యాలలో రాశాడు. వారు **ఆంధ్ర ప్రచారిణీ గ్రంథమాల** పతాకంపై ప్రచురించబడిన బెంగాలీ, హిందీ, మరాఠీ నవలల అనువాదాల ద్వారా తెలుగు నవల అభివృద్ధికి సహకారం అందించారు. వీరు కాకినాడలో నివసించారు. పిఠాపురం రాజాస్థాన పోషణలో ఉండేవారు.
## రచనలు
వేంకట పార్వతీశ కవులుగా "కావ్య కుసుమావళి", "బృందావనం", "ఏకాంత సేవ" తదితర కావ్యాలు రచించారు. వీరి కావ్యాల్లో ప్రఖ్యాతమైన కావ్యం "ఏకాంత సేవ".
## వ్యక్తిగత జీవితం
ఆయనకి ఇరువురు కుమారులు మొదటి వారు ఓలేటి అచ్యుత రామచంద్ర మూర్తి , రెండవ వారు ఓలేటి శశాంక (*ఓలేటి సుబ్బారావు)* గేయకవిగా, భావకవిగా ప్రసిద్ధి చెందాడు*.* శశాంక కుమారుడు ఓలేటి పార్వతీశం. కవిరాజహంస బిరుదాంకితులైన ఓలేటి పార్వతీశం  1955లో మరణించారు.

## [[బాలాంత్రపు_వేంకటరావు]] తో కలిసి జంటగా రచించినవి

# ఇందిర (నవల)
# అరణ్యక (నవల)
# ఉన్మాదిని (నవల)
# సీతారామము (నవల)
# సీతాదేవి వనవాసము (నవల)
# నిరద (నవల) 
# నీలాంబరి (నవల)
# ప్రణయకోపము (నవల)
# ప్రతిజ్ఞా పాలనము (నవల) 
# ప్రభావతి (నవల)
# ప్రమదావనము (నవల)
# శ్యామల (నవల)
# శకుంతల (నవల)
# చందమామ (నవల)
# రాజసింహ (నవల)
# వసుమతీ వసంతము (నవల)
# వీరపూజ (నవల)
# రాజభక్తి (నవల)
# వంగవిజేత (నవల)
# లక్షరూపాయలు (నవల)
# మనోరమ (నవల)
# మాతృ మందిరము (నవల)
# మాయావి (నవల)
# హారావళి (నవల)
# రజని (నవల)
# సాధన (నవల)
# కృష్ణకాంతుని మరణశాసనము (నవల)
# పరిమళ (నవల)
# సంతాపకుడు (నవల)
# చిత్రకథా సుధాలహరి (నవల)
# కావ్యకుసుమావళి (పద్యకావ్యము)
# బృందావనము (పద్యకావ్యము)
# ఏకాంతసేవ (పద్యకావ్యము)

## ఓలేటి పార్వతీశం (మనుమడు)
అతని మనుమడు ఓలేటి పార్వతీశం కూడా కవి, రచయిత. అతను ఆకాశవాణి కడప కేంద్రంలో 1978లో చేరి దూరదర్శన్‌కు బదలీమీద 1981 లో వెళ్ళాడు. అక్కడే ప్రోగ్రాం ఎగ్జిక్యూటివ్‌గా 1988 లో UPSC ద్వారా ఎంపికయ్యాడు. అతను సాహిత్య కార్యక్రమాల రూపకల్పనలో ఆయన మేటి.**
## మూలాలు

వర్గం:తెలుగు కవులు
వర్గం:1882 జననాలు
వర్గం:1955 మరణాలు
డయాఫ్రం

**డయాఫ్రం  ** స్త్రీలకు ఉద్దేశించిన ఒక  కుటుంబ నియంత్రణ సాధనము.
## నేపధ్యము

వెజైనల్ డయాఫ్రంని మొదట జర్మనీకి చెందిన శాస్త్రజ్ఞఉడు హాన్సే 1882లో రూపొందించాడు. డయాఫ్రంలు రబ్బరుతో గాని, ప్లాస్టిక్‌తో గాని తయారు చేయబడతాయి.
సంతాన నిరోధానికి వాడే డయాఫ్రంలు ముఖ్యంగా నాలుగు రకాలు: 1. వెజైనల్ డయాఫ్రం, 2. వాల్ట్ కాప్, 3. సెర్వయికల్ కాప్, 4. వెములె కాప్.

వెజైనల్ డయాఫ్రంలు, వీటినే డచ్‌కాప్‌లు అంటారు. రబ్బరుతో తయారు చేయబడతాయి. ఇవి వివిధ సైజుల్లో లభ్యమవుతాయి. 50 మిల్లీమీటర్ల నుంచి 100 మిల్లీమీటర్లు నిడివి ఉండేవి లభ్యమవుతాయి. పిల్లలు కలగని స్త్రీలకి 65-70 మిల్లీమీటర్ల సైజు కల డయాఫ్రలు కావాలి. పిల్లలు పుట్టిన స్త్రీలకి 75-80 మిల్లీమీటర్లు సైజువి కావాలి. ఈ డయాఫ్రంలు ఎవరికి తగిన సైజుల్లో వారు ఎన్నుకొని యోని లోపల సింఫసిస్ ప్యూబిస్ దగ్గర ముందు ఫిక్స్ చేసి తరువాత యోనికి వెనక భాగంలో బిగుతుగా పట్టుకొని ఉండే విధంగా అమర్చాలి. ఇలా అమర్చగా దానిలో గర్భాశయ కంఠం మూసివేయబడుతుంది. 

డయాఫ్రంని యోని లోపల పెట్టుకోవడం ఎలాగో ఒకసారి తెలుసుకుంటే తరువాత నుంచి తేలికగా పెట్టుకోవచ్చు. కాని ఎందుకనో మనదేశంలో డయాఫ్రంలు వాడే స్త్రీలు చాలా తక్కువ. 1981-82 సంవత్సరములో మనదేశంల్లో కేవలం 1065 డయాఫ్రలు వాడబడ్డాయి.

## మూలాలు
* కుటుంబ నియంత్రణ పద్ధతులు, డా. సమరం, నవభారత్ బుక్ హౌస్, విజయవాడ, 1989.
## బయటి లంకెలు
వర్గం:కుటుంబ నియంత్రణ పద్ధతులు
అబ్బూరి వరదరాజేశ్వరరావు

**అబ్బూరి వరదరాజేశ్వరరావు** ప్రముఖ తెలుగు రచయిత. ఇతని తండ్రి అబ్బూరి రామకృష్ణారావు భావకవిగా సుప్రసిద్ధుడు. 1953లో ఇతని వివాహం అబ్బూరి ఛాయాదేవితో జరిగింది. ఆమె కూడా పేరుప్రఖ్యాతులు గడించిన రచయిత్రి.
## బాల్యం, విద్యాభ్యాసం
అబ్బూరి వరదరాజేశ్వరరావు 1923లో రామకృష్ణారావు, రుక్మిణమ్మ దంపతులకు మద్రాసులో జన్మించాడు. ఇతని స్వగ్రామం గుంటూరు జిల్లా, కొల్లిపర మండలానికి చెందిన జెముడుపాడు గ్రామం. ఇతని బాల్యం బందరు,బెజవాడ,విశాఖపట్నంలలో గడిచింది. స్థానాపతి సత్యనారాయణ శాస్త్రి వద్ద సంస్కృతము, తెలుగు అధ్యయనం చేశాడు. విశాఖపట్నం లోని సి.బి.ఎం.హైస్కూలులో ప్రాథమిక విద్యను అభ్యసించాడు.ఆంధ్ర విశ్వవిద్యాలయం నుండి చరిత్ర, రాజనీతిశాస్త్రం, ఆర్థికశాస్త్రాలలో ఎం.ఎ. పట్టాపొందాడు.
## ఉద్యోగం
ఇతడు ఆంధ్రప్రభ, ఇండియన్ ఎక్స్‌ప్రెస్ దినపత్రికలలోను, మద్రాస్(వార్)రివ్యూ అనే పత్రికలోను సబ్ ఎడిటర్‌గా పనిచేశాడు. మద్రాసు ప్రభుత్వంలో ఆహారశాఖలో ప్రజాసంబంధాల అధికారిగా పనిచేశాడు. ఆ తర్వాత హైదరాబాదు నిజాం ప్రభుత్వంలో సమాచారశాఖలో 1946-47లో పనిచేశాడు.తరువాత హైదరాబాదు స్టేట్ కాంగ్రెస్‌లో పబ్లిసిటీ సెక్రెటరీగా ఉన్నాడు. 1949లో భారత్(బొంబాయి) పత్రికకు హైదరాబాదు విలేఖరిగా పనిచేశాడు. 1953లో బిర్లాబ్రదర్స్‌కు హైదరాబాదులో పబ్లిక్ రిలేషన్స్ ఆఫీసర్‌గా నియమించబడ్డాడు. కవిత పేరుతో ఒక పత్రికను 1954లో ప్రారంభించాడు. 1958లో న్యూయార్క్ టైమ్స్ పత్రికకు స్థానిక విలేఖరిగా నియమించబడ్డాడు. 1959లో ఇండియన్ కౌన్సిల్ ఫర్ కల్చరల్ రిలేషన్స్ (ఐ.సి.సి.ఆర్) న్యూఢిల్లీలో ప్రచురణల అధికారిగా ఉద్యోగాన్ని చేపట్టి Cultural News From India అనే ద్వైమాస పత్రికను ప్రారంభించి దానికి సంపాదకత్వం వహించాడు. 1961లో ఎల్లైడ్ పబ్లిషర్స్ ప్రచురణల విభాగానికి ముఖ్య సంపాదకుడిగా చేరాడు. 1963లో అమెరికాలోని విస్కాన్సిన్ యూనివర్సిటీ తెలుగు విభాగానికి విజిటింగ్ ప్రొఫెసర్‌గా వెళ్లాడు. 1993లో ఆంధ్రప్రదేశ్ అధికారభాషాసంఘం అధ్యక్షుడిగా నియమితుడైనాడు.

## మరణం
అబ్బూరి వరదరాజేశ్వరరావు శ్వాసకోశ వ్యాధితో బాధపడుతూ నిజాం ఆసుపత్రి హైదరాబాదులో 1993, ఏప్రిల్ 5న మరణించాడు.

## రచనలు
 
# శారదాపరిణయము(నాటకం)
# తపోభంగం (నాటకం)
# వసంతసేన (నాటకం)
# నాయకురాలు (నాటకం)
# సంపెంగతోట (నాటకం - అనువాదం మూలం: ఆంటెన్ చెహోవ్) - శ్రీశ్రీ తో కలిసి
# ప్రతిమాసుందరి (నాటకం - అనువాదం మూలం: హెరాల్డ్ బిగ్ హౌస్) 
# జోలపాట (నాటిక)
# ముక్తయాత్ర (నాటకం)
# ప్రథమ యుద్ధం (కథ)
# అందాక
# చెరకాలం
# కవన కుతూహలం
# వరద కాలం
# An Introduction to Public Relations
# Dalai Lama and India (సంపాదకత్వం)
# Iswara Dutt Sixtieth Birthday (ఎం.వి.రమణారావుతో కలిసి)
# Modern Indian Poetry
# కవితా సంచిక (సంకలనం: ప్రభాకర్ పరకాల)
# నాట్యగోష్ఠి: నాలుగు నాటకాలు
# వరద స్మృతి (సంపాదకులు: అబ్బూరి ఛాయాదేవి, శీలా వీర్రాజు, కుందుర్తి సత్యమూర్తి)
# ఫన్‌డిట్ వరదోక్తులు (సంకలనం: అబ్బూరి ఛాయాదేవి)
 

## మూలాలు

వర్గం:1923 జననాలు
వర్గం:1993 మరణాలు
వర్గం:పాత్రికేయులు
వర్గం:తెలుగు రచయితలు
నిజామాబాద్ నార్త్ మండలం

**నిజామాబాద్ నార్త్ మండలం** తెలంగాణ రాష్ట్రం, నిజామాబాద్ జిల్లాకు  చెందిన మండలం.  2016  లో జరిగిన జిల్లాల పునర్వ్యవస్థీకరణలో భాగంగా  నిజామాబాదు, అర్సపల్లి (పార్టు) పట్టణ ప్రాంతాలతో ఈ మండలం ఏర్పడింది.   ప్రస్తుతం ఈ మండలం నిజామాబాదు రెవెన్యూ డివిజనులో భాగం. మండల కేంద్రం నిజామాబాదు.

## గణాంకాలు
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 9 చ.కి.మీ. కాగా, జనాభా 157,584. జనాభాలో పురుషులు 78,464 కాగా, స్త్రీల సంఖ్య 79,120. మండలంలో 33,308 గృహాలున్నాయి.

## 2016 లో ఏర్పడిన కొత్త మండలం
2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా  నిజామాబాదు, అర్సపల్లి (పార్టు) పట్టణ ప్రాంతాలతో  ఈ మండలం  ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది. ఇవి రెండు నిజామాబాదు నగర పరిధిలో చేరిన పట్టణ ప్రాంతాలు.

## మండలం లోని గ్రామాలు

### రెవెన్యూ గ్రామాలు
#అర్సపల్లి (పాక్షికం)
# కంటేశ్వర్

## మండలంలో దర్శించదగిన ఆలయాలు
నీలకంఠేశ్వరాలయం: మండలంలోని కంటేశ్వర్ లో  కొండపై నీలకంఠేశ్వర ఆలయం ఉంది.ఇది 16 వశతాబ్దంలో నిర్మించినట్లు తెలుస్తుంది. ఈ ఆలయాన్ని రాష్ట్రంలోని  వివిధ ప్రాంతాల నుండి అధిక సంఖ్యలో భక్తులు దర్శిస్తుంటారు. ఈ ఆలయాన్ని జైనుల కోసం శాతవాహన రాజు శాతకర్ణి -2 నిర్మించాడు. ఈ నిర్మాణాం ఉత్తర భారతీయ నిర్మాణ శైలితో దగ్గరి పోలిక ఉంది. రథ సప్తమి పండుగ ఈ ఆలయంలో ఎంతో ఉత్సాహంగా జరుపుకునే వార్షిక కార్యక్రమం.మహారాష్ట్రలోని నాందేడ్ నుండి రహదారి ద్వారా ఇక్కడకి చేరుకోవచ్చు.

## మూలాలు

## వెలుపలి లంకెలు

వర్గం:2016 లో ఏర్పాటైన తెలంగాణ మండలాలు
పొద్దుటూరి గంగారెడ్డి

** పొద్దుటూరి గంగారెడ్డి ** ( 1933 జూన్ 7 - 2008 జనవరి 03) తెలంగాణ రాష్ట్రానికి చెందిన రాజకీయ నాయకుడు, భారత మాజీ పార్లమెంటు సభ్యుడు. భారత జాతీయ కాంగ్రెస్ పార్టీ తరపున ఆదిలాబాదు లోక్‌సభ నియోజకవర్గం నుండి నాలుగవ, ఐదవ లోక్‌సభల్లో ప్రాతినిధ్యం వహించాడు.

## జననం, విద్య
గంగారెడ్డి 1933, జూన్ 7న రాజారెడ్డి దంపతులకు తెలంగాణ రాష్ట్రం, నిజామాబాద్ జిల్లా, తోరత్ గ్రామంలో జన్మించాడు. హైదరాబాదులోని ఉస్మానియా విశ్వవిద్యాలయంలో బిఏ, ఎల్.ఎల్.బి. చదివాడు. కొంతకాలం వ్యవసాయదారుడిగా పనిచేశాడు.

## వ్యక్తిగత జీవితం
గంగారెడ్డికి సుశీలాదేవితో వివాహం జరిగింది. వారికి ముగ్గురు కుమారులు, ఇద్దరు కుమార్తెలు.

## రాజకీయ జీవితం
గంగారెడ్డి ఆదిలాబాద్ నియోజకవర్గం నుంచి వరుసగా రెండు పర్యాయాలు (1967-1970, 1971-1977) ఎంపీగా గెలుపొందాడు. ఆదిలాబాద్ జిల్లా జిల్లా పరిషత్ చైర్మన్‌గా కూడా పనిచేశాడు.

## మరణం
గంగారెడ్డి 2008, జనవరి 3న మరణించాడు.

## మూలాలు

వర్గం:1933 జననాలు
వర్గం:4వ లోక్‌సభ సభ్యులు
వర్గం:5వ లోక్‌సభ సభ్యులు
వర్గం:ఆదిలాబాదు జిల్లా రాజకీయ నాయకులు
వర్గం:ఆదిలాబాదు జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:2008 మరణాలు
వర్గం:భారత జాతీయ కాంగ్రెస్ నాయకులు
వర్గం:ఆదిలాబాదు జిల్లా వ్యక్తులు
జుహు విమానాశ్రయం

**జుహు విమానాశ్రయం, ** ముంబై శివార్లలో జుహు వద్ద నున్న ఒక చిన్న విమానాశ్రయం. ఇక్కడి నుండి ప్రయాణీకులను చేరవేసే  చిన్న పాటి విమానాలు, హెలీకాప్టర్లు తమ కార్యకలాపాలను కొనసాగిస్తాయి . 1928 లో ప్రారంభించబడిన ఈ విమానాశ్రయం భారతదేశపు మొట్టమొదటి పౌరవిమానయాన విమాశ్రయంగా పేరుపొందింది.  రెండవ ప్రపంచ యుద్ధం వరకు ఇది ముంబాయి నగరం ప్రధాన విమానాశ్రయంగా సేవలందించింది.
## చరిత్ర

1928 లో ఈ విమానాశ్రయాన్ని ఎలాంటి సదుపాయాలు లేకుండా ప్రారంభించారు. అప్పటిలో ప్రారంభమైన న్యూ బాంబే ఫ్లైయింగ్ క్లబ్ సభ్యులకు ఈ విమానాశ్రయంలో శిక్షణా కార్యకలాపాలు, వైమానిక సేవలు లభించేవి. వర్షాకాలంలో పౌర విమాన సేవలకు ఈ విమానాశ్రయం అనువు కానందున కార్యకలాపాలు రద్దుచేసారు. అయినా 1932 నాటికి ఇక్కడ చాలాసౌకర్యాలు కల్పించారు..  1948లో రెండవ ప్రపంచయుద్దం జరిగే సమయాన ఈ విమానాశ్రయ సేవలు నిలిపి, ఇక్కడికి 2 కి.మీ. దూరంలో నిర్మితమైన్ శాంతాక్రూజ్  సైనిక విమానాశ్రయం నుండి నిర్వహించారు.1932 లో భారత పరిశ్రమల పితామహుడిగా వ్యవహరించే జె.ఆర్.డి.టాటా ఇక్కడి నుండి భారతదేశ మొట్టమొదటి  విమాన తపాలా సేవలను ప్రారంభించడంతో భారత వైమానికరంగంలో నూతన శకం ప్రారంభమైంది.

## ఇవి కూడా చూడండి
*మహారాష్ట్ర విమానాశ్రయాల జాబితా

## మూలాలు

## బయటి లంకెలు

వర్గం:మహారాష్ట్రలో విమానాశ్రయాలు
వర్గం:భారతదేశంలో విమానాశ్రయాలు
అత్తలూరి నరసింహారావు

**అత్తలూరి నరసింహారావు** నిరసన కవులు అని పిలువబడే ఒక వర్గంలోని కవి. అబ్బూరి గోపాలకృష్ణ, భైరవయ్య, కొత్తపల్లి సత్యశ్రీమన్నారాయణ తక్కిన నిరసన కవులు. వీరు విప్లవ రచయితల సంఘం (వి.ర.సం) కు వ్యతిరేకంగా కవిత్వం చెప్పేవారు. అత్తలూరి నరసింహారావు 1946లో జన్మించాడు. వాల్తేరులోని ఆంధ్ర విశ్వవిద్యాలయంలో అధ్యాపకుడిగా పనిచేశాడు.
ఇతడు విద్యార్థిగా ఉన్నప్పుడు వ్రాసిన నిద్ర అనే కథకు కరీంనగర్ నుండి వెలువడే విద్యుల్లత అనే పత్రిక నిర్వహించిన కథలపోటీలో మొదటి బహుమతి వచ్చింది. 
## కుటుంబం
ఇతని భార్య టి.పద్మిని సంగీత విద్యాంసురాలు. ఆమె వీణావాదనంలో విశాఖపట్నం ఆకాశవాణి, దూరదర్శన్ కేంద్రాలలో ఎ గ్రేడ్ కళాకారిణి. ఆమె 2019, ఫిబ్రవరి 19న మరణించింది. ఈ దంపతులకు ఒక కుమార్తె, ఒక కుమారుడు ఉన్నారు.

## రచనలు
# సాహిత్యరంగంలో ప్రతిభామూర్తులు
# నేనెందుకు వ్రాస్తున్నాను? 
# చలంగారి ఉత్తరాలు (1947-1977)
# రావిశాఖీయం
# త్రిపుర ఓ జ్ఞాపకం (సంపాదకత్వం - భమిడిపాటి జగన్నాథరావు, కె.కె.రామయ్యలతో కలిసి)
# నాకూ ఉంది ఒక కల (అనువాదం - తుమ్మల పద్మినితో కలిసి)
# స్వరాజ్యం (స్వేచ్ఛానువాదం - మూలం: అరవింద్ కేజ్రీవాల్)
### కథలు
# అతను ఆమె అందరము
# ఇంకానా...
# దారి
# నిద్ర
# రాళ్లు
# వీడ్కోలు
## పురస్కారాలు
* 1980 - నేనెందుకు వ్రాస్తున్నాను? వ్యాససంపుటికి పులుపుల వెంకటశివయ్య సాహితీపురస్కారం (భమిడిపాటి రామగోపాలంతో కలిసి).

## మూలాలు

వర్గం:1946 జననాలు
వర్గం:పులుపుల వెంకటశివయ్య అవార్డు గ్రహీత